CELEX: 62019CA0427
Language: da
Date: 2020-11-12 00:00:00
Title: Sag C-427/19: Domstolens dom (Første Afdeling) af 12. november 2020 — Bulstrad Vienna Insurance Group АD mod Olympic Insurance Company Ltd (anmodning om præjudiciel afgørelse fra Sofiyski rayonen sad — Bulgarien) (Præjudiciel forelæggelse – direktiv 2009/138/EF – artikel 274 – den lov, der finder anvendelse på likvidationen af forsikringsselskaber – tilbagekaldelse af et forsikringsselskabs tilladelse – udpegelse af en midlertidig likvidator – begrebet »[a]fgørelsen om at indlede likvidation af et forsikringsselskab« – ingen retslig afgørelse om at indlede likvidationsproceduren i hjemlandet – udsættelse af de retslige procedurer over for det pågældende forsikringsselskab i andre medlemsstater end selskabets hjemland)

18.1.2021   
            
            
               DA
            
            
               Den Europæiske Unions Tidende
            
            
               C 19/7
            
         
      Domstolens dom (Første Afdeling) af 12. november 2020 — Bulstrad Vienna Insurance Group АD mod Olympic Insurance Company Ltd (anmodning om præjudiciel afgørelse fra Sofiyski rayonen sad — Bulgarien)
      (Sag C-427/19) (1)
      
      (Præjudiciel forelæggelse - direktiv 2009/138/EF - artikel 274 - den lov, der finder anvendelse på likvidationen af forsikringsselskaber - tilbagekaldelse af et forsikringsselskabs tilladelse - udpegelse af en midlertidig likvidator - begrebet »[a]fgørelsen om at indlede likvidation af et forsikringsselskab« - ingen retslig afgørelse om at indlede likvidationsproceduren i hjemlandet - udsættelse af de retslige procedurer over for det pågældende forsikringsselskab i andre medlemsstater end selskabets hjemland)
      (2021/C 19/08)
      Processprog: bulgarsk
      
         Den forelæggende ret
      
      Sofiyski rayonen sad
      
         Parter i hovedsagen
      
      
         Sagsøger: Bulstrad Vienna Insurance Group АD
      
         Sagsøgt: Olympic Insurance Company Ltd
      
         Konklusion
      
      
                  1)
               
               
                  Artikel 274 i Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II), som ændret ved Europa-Parlamentets og Rådets direktiv 2013/58/EU af 11. december 2013, skal fortolkes således, at en afgørelse, der er truffet af den myndighed, som har kompetence til at tilbagekalde det pågældende forsikringsselskabs tilladelse og til at udpege en midlertidig likvidator, kun kan udgøre en afgørelse »om at indlede likvidation af et forsikringsselskab« i denne artikels forstand, såfremt lovgivningen i dette forsikringsselskabs hjemland fastsætter enten, at denne midlertidige likvidator er beføjet til at realisere det nævnte forsikringsselskabs aktiver og til at udlodde provenuet blandt dets kreditorer, eller at tilbagekaldelsen af forsikringsselskabets tilladelse medfører en automatisk indledning af likvidationsproceduren, uden at en særskilt myndighed skal vedtage en formel afgørelse med henblik herpå.
               
            
                  2)
               
               
                  Artikel 274 i direktiv 2009/138, som ændret ved direktiv 2013/58, skal fortolkes således, at selv om de betingelser, der kræves for, at en afgørelse om tilbagekaldelse af et forsikringsselskabs tilladelse og om udpegelse af en midlertidig likvidator for selskabet kan udgøre en afgørelse »om at indlede likvidation af et forsikringsselskab« i denne artikels forstand, ikke er opfyldt, indeholder den nævnte artikel ikke nogen forpligtelse for de øvrige medlemsstaters retsinstanser til at anvende det pågældende forsikringsselskabs hjemlands lovgivning, som fastsætter udsættelse af samtlige retslige procedurer indledt over for dette selskab.
               
            
         (1)  EUT C 288 af 26.8.2019.